Темида от зала „Тържествена“ става лого на съдилищата в България – DeFakto.bg
Home / Законът / Темида от зала „Тържествена“ става лого на съдилищата в България
Темида от зала „Тържествена“ става лого на съдилищата в България
De Fakto 25.10.2016	Законът, Избрано Напишете коментар 1,901 Прегледа
Изображението на Темида от зала „Тържествена“ на Съдебната палата, дело на художника Иван Пенков, става лого на всички съдилища в България. Това единодушно реши, с 10 „за“ съдийската колегия днес. Занапред този символ ще се използва от съдилищата в официалната им кореспонденция с граждани и институции.
Дотук се стигна след провала за обявен конкурс за изработването на общо лого. Нито едно от получените предложения не отговаря на заложените изисквания, е решението на работна група на колегията, докладвано днес от Каролина Неделчева.
При това положение на съдийската колегия бяха предложени два варианта – за общо за съдилищата да се приеме логото на Върховния касационен съд с изображението на Темида или да се обяви нов конкурс.
Каролина Неделчева отчете пред кадровиците и възраженията на председателя на Софийския районен съд Методи Лалов, че СРС вече е патентовал свое лого. „Комисията не ги споделя, логото на съдилищата трябва да представлява тяхна обща визия като част от съдебната система, а не да е уникално за всеки съд. Защото системата е единна и всеки съд е част от нея“, каза Неделчева. Добави обаче, че никой не забранява на отделните съдилища да използват свое лого, ако имат във вътрешния си документооборот, за плакети и т.н., но не и за официална комуникация.
Това означава, че занапред и другия върховен съд – Върховният административен съд, също ще използва логото на ВКС.
Предишна Без конкуренция, Вера Коева стана председател на Районен съд-Благоевград
Следваща Румен Радев: Ако договорът със СЕТА бъде подписан, ще сезирам КС
Учредители на „Да, България!“ обжалваха регистрацията, партията не може да отиде на избори (допълнена)
Дебатът независим ли е Калпакчиев ще чака изборите за ВСС